Helsingin Sanomien mukaan poliisi tutkii huipputubettaja Casey Neistatin videota sekä kahta muuta poikkeuksellisen selvää ilmailumääräysten rikkomista.

Casey Neistatin Suomessa kuvattuja videoita on katsottu yhteensä jo yli 13 miljoonaa kertaan. ALL OVER PRESS

Helsingin Sanomien mukaan liikenteen turvallisuusvirasto Trafi pohtii, että veisikö se kolmea miehittämättömien ilma-alusten lennättäjää poliisitutkintaa. Kaikkia tapauksia yhdistää se, että niistä on ladattu nettiin video, jossa mahdolliset rikokset näkyvät selkeästi.

Kaksi videoista on ladattu nettiin viime viikonloppuna, kolmas joulukuussa. Joulukuun tapaus liittyy maailman suosituimpiin videobloggareihin kuuluvan Casey Neistatin Suomen-reissuun kuuluvaan tempaukseen. Nettiin ladatulla Levillä kuvatulla videolla hän roikkuu lumilauta jaloissaan jättimäisen dronen kyydissä.

Viikonlopun tapauksissa kukaan ei roikkunut lennokeista, vaan Helsingin Sanomat kertoo, että Trafin mukaan niissä mentiin reippaasti sallitun korkeuden yli.

Toisessa Pirkkalassa tapahtuneessa tapausessa, josta Aamulehti uutisoi ensimmäisenä, pienoislennokki nousi 400 metriin ja kuvasi lääkärihelikopteria.

Trafin miehittämättömiin ilmailulaitteisiin liittyvässä ohjeistuksessa kerrotaan, että kopterit saavat nousta vain 150 metriin ilman erillislupaa.

Kolmannessa Vantaalla tapahtuneessa tapauksessa on Helsingin Sanomien mukaan kyse Youtubeen ladatusta videosta, jossa näkyy, kuinka kuvauskopteri on samalla korkeudella kuin laskeutuva suihkukone.

Liian vaarallinen temppu

Maailmankuulu Casey Neistat on vieraillut Suomessa pariinkin otteeseen. Huhtikuussa hän vieraili Suomessa Foom Fest -tubetapahtumassa. Edellinen reissu, jolla nyt mahdollisesti poliisitutkintaan päätyvä video kuvattiin, oli joulukuussa.

Neistat kertoi Helsingin Sanomille huhtikuussa, että Suomi valikoitui joulukuun matkakohteeksi, sillä muiden maiden viranomaiset pitivät hänen suunnittelemaansa temppua liian vaarallisena. Suomessa Neistat otettiin hänen oman kertomansa mukaan avosylin vastaan ja temppu tehtiin viranomaisten kanssa yhteistyössä.

Nyt mahdollisesti alkava poliisitutkinta kielisi kuitenkin muusta.